**Megállapodás**

**a Duna–mente–Fejér megye különleges gazdasági övezet vonatkozásában az Iváncsa község közigazgatási területét érintő feladat- és hatáskörök ellátásáról,**

mely létrejött egyrészről

a **Fejér Megyei Önkormányzat**

székhelye: 8000 Székesfehérvár, Szent István tér 9.,

Törzskönyvi azonosító szám (PIR): 726984,

adószáma: 15726982-1-07,

képviseli: Dr. Molnár Krisztián a közgyűlés elnöke,

mint Fél vagy Megyei Önkormányzat,

másrészről

**Iváncsa Községi Önkormányzat**

székhelye: 2454 Iváncsa, Fő utca 61/B.,

Törzskönyvi azonosító szám (PIR): 727156,

adószáma: 15727158-2-07,

képviseli: Molnár Tibor polgármester

mint Fél vagy Községi Önkormányzat,

a továbbiakban együtt: Felek

között,

akik közös akarattal elhatározzák, hogy élve a különleges gazdasági övezetről és a hozzá kapcsolódó egyes törvények módosításáról szóló 2020. évi LIX. törvény 3. §-ában foglalt felhatalmazással, a különleges gazdasági övezetre vonatkozó feladat- és hatáskörök ellátására megállapodást kötnek a következők szerint:

1. **Előzmények**

Magyarország helyi önkormányzatairól szóló 2011. évi CLXXXIX. törvény 27. § (1) bekezdés rendelkezései szerint a megyei önkormányzat területi önkormányzat, amely törvényben meghatározottak szerint területfejlesztési, vidékfejlesztési, területrendezési, valamint koordinációs feladatokat lát el.

A különleges gazdasági övezetek létrehozásáról szóló 2020. évi LIX. törvény (továbbiakban: Kgötv.) preambuluma szerint Magyarország nemzetgazdasági stabilitása, gazdasági termelőképességének előmozdítása és versenyképességének fokozása, valamint kiemelt gazdasági jelentőséggel bíró területei gazdasági fejlődésének előmozdítása érdekében, a meglévő munkahelyek megőrzésével és új munkahelyek létesítésével az Alaptörvény XII. cikkében foglaltak szerint törekszik megteremteni annak feltételeit, hogy minden munkaképes ember, aki dolgozni akar, dolgozhasson, abból a célból, hogy elkülönített területek létrehozásával kedvező körülményeket teremtsen a gazdasági tevékenység folytatására, az ilyen tevékenységből származó pozitív gazdasági eredmények és azok hasznainak arányos, a területén élők jólétének és biztonságának kiteljesedése, az életminőség javítása, ezáltal a közösség gyarapodása valamint az érintett helyi önkormányzatok hatékonyabb feladatellátása céljára történő felosztása érdekében alkotta törvényt az Országgyűlés.

A Kormány 362/2021. (VI. 28.) Korm. rendeletével (továbbiakban: Korm. rendelet) kijelölte a Duna-mente – Fejér megye különleges gazdasági övezetet, mely 2. § rendelkezései az alábbiakat tartalmazzák:

„*2. § (1) A Kormány különleges gazdasági övezetté nyilvánítja*

*a) az Iváncsa község közigazgatási területén elhelyezkedő, az 1. melléklet szerinti – az Iváncsa község külterületén megvalósuló ipari park fejlesztéssel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 359/2020. (VII. 23.) Korm. rendelet 1. § (1) bekezdése szerinti, valamint az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet 2. mellékletében foglalt táblázat 34. sora szerinti – nemzetgazdasági szempontból kiemelt jelentőségű beruházás és*

*b) a Rácalmás város közigazgatási területén elhelyezkedő, az 1. melléklet szerinti – a Hankook Tire Magyarország Kft. Rácalmáson megvalósuló beruházásával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 526/2013. (XII. 30.) Korm. rendelet 1. § (1) bekezdése szerinti, valamint a Rácalmás városban megvalósuló ipari telephely kialakításával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról szóló 31/2016. (II. 25.) Korm. rendelet 1. § (1) bekezdése szerinti – nemzetgazdasági szempontból kiemelt jelentőségű beruházás*

*[az a) és b) pontban foglaltak a továbbiakban együtt: Beruházás] megvalósítását szolgáló ingatlanokat, valamint az ezen ingatlanokból a telekalakítási eljárásban hozott döntés véglegessé válását követően kialakított ingatlanokat.*

*(2) A Beruházással közvetlenebbül érintett települési önkormányzat Adony Város Önkormányzata, Iváncsa Község Önkormányzata, Kulcs Község Önkormányzata és Rácalmás Város Önkormányzata.*”

A Kgötv. 3.§ (1) és (2) bekezdése az alábbiakról rendelkezik:

„*3. § (1) A különleges gazdasági övezet fekvése szerinti, vagy a (6) bekezdés alapján kijelölt megye megyei önkormányzata a különleges gazdasági övezet fekvése szerinti települési önkormányzat feladat- és hatásköreinek ellátására a megye területén fekvő beruházással közvetlenebbül érintett települési önkormányzattal megállapodást köthet azzal, hogy az ezen feladatok ellátásához szükséges költségek fedezetét biztosítja. Amennyiben a különleges gazdasági övezet kijelöléséről szóló kormányrendelet hatálybalépését követő harminc napon belül nem jön létre megállapodás, úgy a feladat- és hatásköröket a (2) bekezdés szerint kell gyakorolni.*

*(2) Az e törvényben meghatározott kivétellel a különleges gazdasági övezet fekvése szerinti, vagy a (6) bekezdés alapján kijelölt megye megyei önkormányzata látja el a különleges gazdasági övezet fekvése szerinti települési önkormányzat számára törvényben meghatározott feladat- és hatáskört – ideértve a 2. § (1) bekezdése szerinti ingatlanokon az infrastrukturális ellátottság fejlesztésével kapcsolatos feladatokat is – a különleges gazdasági övezet vonatkozásában.”*

A helyi adókról szóló 1990. évi C. törvény (a továbbiakban: Htv.) vonatkozó rendelkezései a következők:

*„8. § (4) A különleges gazdasági övezet fekvése szerinti megye megyei önkormányzata az adóból származó bevételt a rendeletében meghatározott módon a különleges gazdasági övezet szerinti megye területén fekvő – különös tekintettel a különleges gazdasági övezet kijelöléséről szóló kormányrendeletben meghatározott, a beruházással közvetlenebbül érintett – települések területén megvalósuló fejlesztések és a területen működő szervezetek és települések működésének támogatására, valamint a bevétel legfeljebb 3%-ának erejéig a megyei önkormányzati feladatok ellátásával kapcsolatos működési költségeire használhatja fel.”*

*„9. § (2) A megyei önkormányzat képviselő-testülete által megállapított adóval kapcsolatos adóhatósági feladatokat az állami adóhatóság látja el. Az állami adóhatóság a beszedett adót naponta átutalja a különleges gazdasági övezet fekvése szerinti megye megyei önkormányzata által megadott számlája javára.*

*(3) Az állami adó- és vámhatóság különleges gazdasági övezettel kapcsolatos adóhatósági feladatai tekintetében – törvény eltérő rendelkezése hiányában – az önkormányzati adóhatóságra vonatkozó rendelkezéseket kell alkalmazni.*

*(4) A megyei önkormányzat az állami adóhatóság megkeresését követő 5 napon belül visszautalja az állami adóhatóság által meghatározott számlára az adózót véglegessé vált hatósági határozat alapján megillető visszatérítés összegét.*

*42/G. § (1) Ha a különleges gazdasági övezet fekvése szerinti települési önkormányzat*

*a) valamely helyi adót bevezette, akkor a megyei önkormányzat év közbeni adómegállapítása során nem súlyosbíthatja az adóalanyok terheit;*

*b) határozott időre szóló adómértéket alkotott, akkor a 7. § h) pontjában foglalt adómérték-változtatási korlátozás a megyei önkormányzatot is köti;*

*c) a 39/C. § (4) bekezdése szerint adómentességet vagy adókedvezményt alkotott, akkor a 7. § j) pontja szerinti korlátozás a megyei önkormányzatot is köti;*

*d) valamely helyi adót bevezette, akkor a különleges gazdasági övezet fekvése szerinti települési önkormányzat helyi adóról szóló rendeletében meghatározott szabályokat kell alkalmazni mindaddig – de legfeljebb a különleges gazdasági övezet kijelöléséről szóló kormányrendelet hatálybalépésétől számított 120 napig –, amíg a megyei önkormányzat rendeletében nem állapít meg helyi adóra vonatkozó szabályokat.”*

1. **A megállapodás célja**

A Kgötv. és a Korm. rendelet alapján kialakult különleges gazdasági övezetben, Iváncsa Községi Önkormányzatát és Fejér Megye Önkormányzatát megillető feladat- és hatáskörök ellátása érdekében együttműködnek és ezen dokumentumban megállapítják együttműködésük formáját, szabályait.

1. **A megállapodás tárgya**

3.1. Felek megállapodnak abban, hogy a Kgötv. felhatalmazása alapján egymással megállapodást kötnek a különleges gazdasági övezetet érintő feladatok ellátásáról és hatáskörök gyakorlásáról.

3.2.1 A Felek megállapodnak abban, hogy Iváncsa közigazgatási területén lévő különleges gazdasági övezetben lévő, a Korm. rendeletben a Megyei Önkormányzat tulajdonába kerülő közutak, közterek üzemeltetését, fenntartását az erre vonatkozó külön megállapodás megkötéséig Községi Önkormányzat látja el, melynek elszámolását követően a Megyei Önkormányzat a külön megállapodás megkötése után megtérít Községi Önkormányzatnak a különleges gazdasági övezet területéről befolyt iparűzési adó bevétel terhére.

3.2.2 A Felek abban is megállapodnak, hogy a közútkezelői jogosítványokat együttesen gyakorolják, figyelemmel a közös úthasználatra, oly módon, hogy Községi Önkormányzat előkészíti az erre vonatkozó döntéseket Megyei Önkormányzat számára.

3.3. A Kgötv. 3.§ (3) bekezdése értelmében Iváncsa polgármesterének és jegyzőjének jogszabályban meghatározott államigazgatási feladat- és hatásköreinek ellátásának megosztását, gyakorlásánák módját - jelen megállapodással együtt értelmezendő - külön megállapodás tartalmazza.

3.4. A különleges gazdasági övezet vonatkozásában a Polgármesteri Hivatal ügyintézőjének jogszabályban meghatározott államigazgatási feladat- és hatásköreinek gyakorlásánák módját – jelen megállapodással együtt értelmezendő – külön megállapodás tartalmazza.

3.5. A külön megállapodás szerinti feladatok ellátása és hatáskörök gyakorlása körében az igazgatási feladatokat a Fejér Megyei Önkormányzati Hivatal (a továbbiakban: Önkormányzati Hivatal), és a Iváncsai Közös Önkormányzati Hivatal (a továbbiakban: Polgármesteri Hivatal) látja el.

3.6. A feladat ellátásban részt vevő hivatalok eljárásrendjét (pl. szervezeti és működési szabályzat, kiadmányozás, iratkezelés, gazdálkodás) az irányadó jogszabályok alapján szabályzatok, utasítások tartalmazzák.

3.7. A feladat ellátásban részt vevő hivatalok közreműködnek az önkormányzatok egymás közötti, valamint az állami szervekkel történő együttműködés összehangolásában.

3.8.1 A Felek megállapodnak abban, hogy a Megyei Önkormányzat a Htv. 8.§ (4) bekezdése alapján önkormányzati rendeletében – Rácalmás Város Önkormányzatának és Iváncsa Községi Önkormányzatának véleményének kikérését követően – állapítja meg az iparűzési adóból származó bevétel Korm. rendeletben meghatározott, a beruházással közvetlenebbül érintett – települések területén megvalósuló fejlesztések és a területen működő szervezetek és települések működésének támogatásának szabályait.

3.8.2 A Megyei Önkormányzat vállalja, hogy erre vonatkozó rendeletét a helyi adórendeletével egyidejűleg (a Korm. rendelet hatályba lépését követő 120 napon belül) megalkotja.

3.8.3 A Felek rögzítik, hogy a Megyei Önkormányzat a támogatásokról szóló rendeletében törekedni fog arra, hogy a települési önkormányzat területén lévő különleges gazdasági övezetben befolyt iparűzési adóbevétel legalább 60%-a, mint fejlesztési és működési támogatás a települési önkormányzatot illesse meg, míg a felette lévő rész tekintetében pályázatot nyújthasson be fejlesztési, működési feladatának támogatására. Ennek érdekében a Megyei Önkormányzat fejlesztési és működési alapot fog létrehozni a befolyt, működési költségekkel csökkentett iparűzési adóbevétel terhére.

1. **felek kötelezettségei**
   1. Felek kötelezik magukat, hogy jelen megállapodás hatálya alatt egymással együttműködnek, egymás feladatainak teljesítését kölcsönösen segítik és minden, a feladatok maradéktalan ellátásához szükséges információt egymás számára és az ellátandó feladatok vonatkozásában folyamatosan egyeztetnek egymással.
   2. Felek a jelen megállapodás teljesítése során a jóhiszeműség és tisztesség követelményének megfelelően kölcsönösen együttműködve kötelesek eljárni.
   3. Felek rögzítik, hogy jelen megállapodás hatálya alá nem tartozik a különleges gazdasági övezetben fekvő ingatlanokon az infrastrukturális ellátottság fejlesztésével kapcsolatos feladat. Ennek ellátását szükség szerint külön megállapodás rögzíti.
2. **a megállapodás felmondása**
   1. Jelen megállapodást a szerződő felek bármelyike legalább 180 napos felmondási határidővel, indoklás nélkül felmondhatja. A felmondás csak a naptári év utolsó napjára szólhat.
   2. Felmondás esetén felek kötelesek elszámolni egymással.
3. **Kapcsolattartás**
   1. Felek megállapodnak abban, hogy minden, jelen Megállapodásból fakadó értesítést, tájékoztatást, közlést és minden egyéb jognyilatkozatot, Felek jelen megállapodásban meghatározott székhelyének címére, írásban jogosultak és egyben kötelesek megtenni.
   2. A Felek a fent felsorolt tevékenységek és az együttműködés gördülékeny megvalósítása érdekében kapcsolattartókat jelölnek meg, akinek elérhetőségeit egymásnak átadják, illetve az ezzel kapcsolatos esetleges változásokról egymást 5 munkanapon belül értesítik.
   3. A megállapodással vagy annak teljesítésével összefüggésben Felek székhelyének címére kétszer eredménytelenül megkísérelt bármely jognyilatkozatnak, tájékoztatásnak, értesítésnek, közlésnek megküldése, a második eredménytelen kézbesítést követő ötödik naptári napon kézbesítettnek, közöltnek és joghatályosnak tekintendő.
4. **Vegyes rendelkezések**
   * 1. Jelen megállapodás, a 7.1.2. pontban foglaltak kivételével, mindkét fél általi jogszerű elfogadása és jóváhagyása után lép hatályba 2021. július 1. napjára visszaható hatállyal.

* + 1. Jelen megállapodás 3.3. és 3.4. pontjában foglaltakat a Felek azzal a függő hatállyal írják alá, hogy az egyes feladatok ellátását és a hatáskörök gyakorlásának kérdését részletesen megállapító – jelen szerződéssel együtt értelmezendő – megállapodások írásba foglalása és mindkét fél általi jogszerű elfogadása és jóváhagyása után lép hatályba 2021. július 1. napjára visszaható hatállyal.
  1. Felek jelen megállapodást a különleges gazdasági övezet fennállásnak időtartamára kötik.
  2. Jelen Megállapodást a Felek közös és egységes értelmezés után, mint a Felek szerződéses akaratával mindenben megegyezőt, jóváhagyólag írták alá.
  3. Felek kijelentik, hogy a megállapodás megkötésével egyidejűleg, illetve annak teljesítésével kapcsolatban az egyik Fél részéről a másik Fél részére átadott személyes adatokat (kapcsolattartó) a személyes adatok kezelésére vonatkozó szabályok szerint, kizárólag a megállapodás teljesítésével összefüggő célból kezelik, amelyhez kapcsolódóan kötelezettséget vállalnak arra is, hogy a személyes adatok másik Fél részére történő átadását megelőzően az adattovábbításra vonatkozó tájékoztatási kötelezettségüket az adatkezelésre vonatkozó szabályok szerint teljesítik.
  4. Felek megállapodnak abban is, hogy a megállapodásban megjelenő természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (EU) 2016/679 rendeletére (általános adatvédelmi rendelet, GDPR) tekintettel kezelik.
  5. Amennyiben a jelen megállapodás bármely kikötése jogszabályváltozás miatt érvénytelennek bizonyulna, ez a Megállapodás érvénytelenséggel nem érintett részeinek érvényességét nem érinti. Az érvénytelenség miatt esetlegesen kiesett rendelkezést Felek megfelelő rendelkezéssel 60 munkanapon belül pótolják.
  6. A Felek a jelen megállapodás teljesítése során esetlegesen kialakuló jogvitáikat elsősorban békés, tárgyalásos úton rendezik.
  7. A jelen megállapodásban nem szabályozott kérdésekben

1. a Magyarország helyi önkormányzatairól szóló 2011. évi CLXXXIX. törvény,
2. a különleges gazdasági övezetről és a hozzá kapcsolódó egyes törvények módosításáról szóló 2020. évi LIX. törvény,
3. a közúti közlekedésről szóló 1988. évi I. törvény,
4. a helyi adókról szóló 1990. évi C. törvény,
5. a Duna-mente – Fejér megye különleges gazdasági övezet kijelöléséről szóló 362/2021. (VI. 28.) Korm. rendelet,
6. továbbá az önkormányzatok működésével és feladatellátásával kapcsolatos ágazati, illetve a jelen megállapodásban szabályozott jogviszonyra rendelkezéseket tartalmazó jogszabályok előírásai az alkalmazandóak.

Székesfehérvár, 2021. július 22.

|  |  |
| --- | --- |
| Iváncsa Községi Önkormányzat  képviseletében  Molnár Tibor  polgármester | FejérMegyeiÖnkormányzat  képviseletében  Dr. Molnár Krisztián  elnök |
| Jogi ellenjegyzések:  Sáfár Gabriella  jegyző | Dr. Kovács Zoltán  jegyző |
| Pénzügyi ellenjegyzések:  Kaviczki Mariann  pénzügyi irodavezető | Galler Nándorné  költségvetési és pénzügyi főosztályvezető |

**ZÁRADÉK**

Jelen Megállapodást a

Fejér Megyei Közgyűlés …/2021. (VII.22.) határozatával,

Iváncsa Községi Önkormányzatának képviselő-testülete …./2021. (VII..) határozatával fogadta el.